„Şi eu am rămas puţin surprinsă. A fost o discuţie în BPN de azi şi s-au analizat atitudinea, opinia lui Zgonea de vineri, şi el a reiterat acest punct de vedere.

Mai mulţi colegi, inclusiv eu am spus că orice temă nu este acum pe primul loc.

La finalul intervenţiilor, Valeriu Zgonea a spus că se gândea la un interimat şi că eu aş fi putut fi o soluţie. Nici nu m-am gândit şi nici nu vreau să mă gândesc, pentru că noi avem un preşedinte, Liviu Dragnea, ales de către toţi membrii PSD din teritoriu şi aceste alegeri au fost validate. Câtă vreme, în urma sentinţei de vineri nu i s-au interzis dreptul de a alege, de a fi ales şi de a ocupa orice funcţie publică, nu suntem în situaţia în care să ne gândim la o altă condicere, interimară sau la organizarea unui congres. Dacă Dragnea va decide personal că doreşte să formeze o altă echipă şi să organizeze statutar un congres, este altă discuţie. În niciun caz într-un an electoral”, a declarat Gabriela Firea la Digi24.